Vladimír Mečiari kolmas valitsus
Vladimír Mečiari kolmas valitsus moodustati 1994. aasta valimiste järel. 150 kohast esinduskogus sai Liikumine Demokraatliku Slovakkia Eest (HZDS) 61. Valitsuse moodustamiseks löödi käed vasakradikaalse Slovakkia Tööliste Ühenduse (ZRS, 13 kohta) ja paremradikaalse Slovaki Rahvusparteiga (SNS, 9 kohta). Ametisse sai valitsus 13. detsembril 1994 ja lahkus järgmiste valimiste kaotamise järel 30. oktoobril 1998.